google/wiki40b huggingface dataset:
John Gotti

Karriere

John Gotti ble født i Bronx, New York. Hans familie flyttet inn i et tøft nabolag i Brooklyn da Gotti var 12 år gammel. Han hadde fire brødre som også gikk inn i mafiavirksomheten: Peter, Gene, Richard og Vincent. De tre førstnevnte var alle kjernemedlemmer av Gambino-familien, som John også var.
Offisielt begynte Gotti som leiemorder for mafiaen, og klatret oppover til å bli capo i en av de mektigste gruppene i Gambino-familien. Hans gruppe ble tatt for å selge narkotika, som var brudd på familiens regler, og ble nødt til å oppløses. For å hindre dette organiserte Gotti drapet på familieoverhode, Paul Castellano den 16. desember 1985. Castellano ble skutt seks ganger sammen med sin underboss, Thomas Billoti, utenfor Sparks Steakhouse i Manhattan. På den måten tok Gotti kontroll over hele Gambino-imperiet.
Som en følge av hans opprykk til posisjonen som Gambino-familiens gudfar, ble Gotti kjent som The Dapper Don på grunn av at han alltid gikk i dyre Brioni-dresser. Gotti var veldig populær i nabolaget i Queens, der han organiserte gatefester og festivaler. Han var imot gatekriminalitet i sitt eget strøk. 
John ble arrestert flere ganger i løpet av karrieren som gudfar, og han tilbrakte mye tid i både statlige og føderale fengsler med flere harde dommer. Gotti bestakk eller presset jurymedlemmer og dommere i flere rettssaker. Han dro også nytte av politiinformanter for å kunne være et hode foran etterforskerne.
Gotti var lenge under intens, elektronisk etterforskning ledet av FBI. Hans nattklubb, telefoner og andre forretningsmessige steder ble avlyttet. For å unngå dette, holdt han viktige møter mens han gikk langs gata og spilte av høye lyder som skulle forstyrre avlytningsinstrumentene. FBI fikk ham på bånd mens han var i leiligheten over nattklubben, der han diskuterte et par mord og flere kriminelle handlinger.

Fengselsopphold

Gotti og flere andre ble arrestert i 1990. Gotti ble stilt for retten i United States District Court i New York den 2. april 1992 for 13 drap, medvirking til drap, lånehai-virksomhet, smugling, ulovlig gambling og unngåelse av toll-lovene sammen med sin rådgiver Frank LoCascio. 23. juni samme år ble Gotti dømt til livstid. Det ble senere spekulert i at Gotti ville tilbringe resten av livet i det nye føderale, supersikre fengselet i Florence, Colorado. I stedet ble han sendt til et eldre fengsel i Illinois der han ble holdt innesperret 23 timer i døgnet.

Dødsfall

Gotti døde av strupekreft den 10. juni 2002 på sykehuset for føderale innsatte i Springfield, Missouri.
Den katolske kirken i Brooklyn ønsket ikke å la Gottis familie få ha en katolsk begravelse for Gotti. Kirken sa at hans familie kunne få lov til å ha en minnestund først etter at han var begravd. Den katolske kirken hadde tidligere tatt avstand fra å begrave Paul Castellano. Men ulikt Castellano, fikk Gottis familie lov til å begrave ham i et katolsk krematorium. Han ble begravd i Saint John's Cemetrys mausoleum i Queens, rett ved siden av sønnen, Frank Gotti.
Eumathes

Utseende

Middelsstore, avlange, brunlige trebukker.

Utbredelse

Slekten er utbredt fra Nicaragua i nord til det sørlige Brasil i sør.
Smørsgård

Smørsgård er ei bygd i Sørreisa kommune i Troms. Bygda ligger ved sørsiden av Reisafjorden og 1,5 kilometer nord for den større bygda Skøelv. Smørsgård ligger langs fylkesvei 211 som går mellom Skøelv og Brøstadbotn, kommunesentret i Dyrøy kommune.
Himmelbjergmøtene

Himmelbjergmøtene var en årlig sommerfest og folkemøte på Himmelbjerget i Danmark i perioden 1839 – ca. 1844. Det første møtet fant sted 1. august 1839. Sammenkomsten kom i stand etter initiativ fra presten og forfatteren Steen Steensen Blicher.
Sammenkomstene var ment å skulle forsterke liberale tiltak og strømninger i samfunnet.
Det ble reist en minnesten over Steen Steensen Blicher på Himmelbjerget i 1882 og den har en innskrift hvor det står: «1839 stævnede St. St. Blicher her første gang til dansk folkemøde».
Hookes lov

Knekkpunktet

I virkeligheten gjelder Hookes lov bare små deformasjoner; forholdet mellom kraft og deformasjon blir ulineært ved knekkpunktet der materialet ikke lenger er elastisk. Forbi knekkpunktet oppfører hvert materiale seg forskjellig. Hookes lov kan også brukes på enkelte ikke-newtonske væsker, for eksempel ketsjup, som oppfører seg elastisk opptil et knekkpunkt før det begynner å renne. Dette fenomenet er kjent som ketsjup-effekten.

Generelle "skalare" fjær

Hookes fjærlov anvendes vanligvis på ethvert elastisk objekt, så lenge som bade deformasjonen og kraften kan uttrykkes ved et enkelt tall som kan være enten positivt eller negativt.  
For eksempel, når en gummistrikk festet mellom to parallelle plater deformeres ved skjærkrefter, heller enn ved utstrekking eller sammenpressing, så tilfredsstiller  skjærkraften  og den sidelengs  forflytningen  Hookes lov (for tilstrekkelig små deformasjoner).   
Hookes lov kan også anvendes når en rettlinjet stålbjelke (eller betongbjelke) båret i begge ender, bøyes ned med en vekt  plassert på et punkt på bjelken mellom endene. Forflytningen  i det tilfeller er det vertikale avviket til bjelken, relativt til bjelkens fasong  uten noen vekt. 
Loven kan også anvendes når en strukket stålwire blir vridd ved å vri på en spak festet til den ene enden. I dette tilfellet er spenningen gitt av kraften anvendt på håndtaket, og  som forflytningen målt langs den sirkelformede banen.  Eller, ekvivalent, man kan la  være dreiemomentet anvendt på håndtaket og  være vinkelen som wiren dreies.  I begge tilfeller er  proporsjonal med , men  vil være forskjellig i de to tilfellene.

Vektor formulering

I tilfellet en spiralformet fjær som blir strukket eller sammenpresset langs aksen, så har kraften og den resulterende uttrekkingen eller sammenpressingen samme retning, slik at, i dette tilfellet, dersom  og  defineres som vektorer, så holder stadig Hookes lov og har samme symbolske form.
Harv

Historisk utvikling

Harver kom i bruk i Europa i løpet av middelalderen.I tidligere tider kunne harver være av tre, men den industrielle utviklingen har ført til at dagens harver i all hovedsak er laget av stål.

Fjærharv

Tindene på en fjærharv kan være av ulike slag. Vanlig er tinder av fjærstål med C- eller S-form med utskiftbare spisser. Fjærharvas hovedbruksområde ligger i våronna etter pløying og slodding. Enkelte typer kan også brukes som ugrasharver. Fjærharvas fordel fremfor tidligere varianter er at den er dyptgående og at tindene fjærer etter i møte med stein eller andre hindringer. Dette gir tindene lengre levetid. Stubbharv er en kraftig variant av fjærharva som brukes til ugrasbekjempelse og jordarbeiding etter tresking

Skålharv

Harver kan også være utstyrt med et sett skålformede kniver som roterer og løsner jorda når harva settes i bevegelse. Denne typen harv kalles skålharv. Fordelen med skålharva er at den går relativt lett i jorda, og det trenges relativt lite kraft til å dra den. Den kan gå noe grunnere enn andre harver.

Rotorharv

En rotorharv har kniver av ulik form som blir satt til å rotere med stor hastighet ved kraftoverføring fra traktoren. Denne kan brukes i stedet for plog i blant annet i kornproduksjon, men det kan være en økt problematikk med ugras forbundet med dette grunnet at rotorharven ikke snur jorda og kan dele ugrasrøtter.

Fingerharv

En fingerharv er en harv med stive tinder som står loddrett i jorda. Den brukes hovedsakelig til ugrasbekjempelse i kornkulturer.
Fransk mesterskap i terrengløp 1889

Fransk mesterskap i terrengløp 1889 ble arrangert 14. april 1889, i området Bellevue - Chaville - Ville d'Avray i departementet Hauts-de-Seine. Dette var det andre franske mesterskapet i terrengløp som ble arrangert.
Hemingbanen

Hemingbanen ligger på Gråkammen, Gulleråsveien 5, i sentrum av det som kalles Hemingland, og er et friområde som i sin tid ble gitt til idrettsungdommen av gårdbruker Halvor Torgersen. Her har Heming i dag en gruslagt fotballbane (11-manns) samt en 7-er bane. Kunstgressbanen, som er en 11'er-bane, har undervarme. 
Det er også anlagt et allsidighetsområde som er flittig brukt av flere avdelinger til aktivitet og barmark. Videre er det anlagt sandvolleybane og en skateboardpark. 
Klubben ga kommunen Hemingbanen på 60-tallet, mot at de skulle ha driftsansvaret. Heming har derfor en driftskontrakt med Idrett og Kulturetaten. Heming har i dag festet tomt og deler av anlegget av Oslo kommune.
Wolfgang Holzmair

Liv og virke

Holzmair er utdannet ved Universität für Musik und darstellende Kunst Wien, der han studerte sang med Hilde Rössel-Majdan og Lied med Erik Werba.
Holzmair gjorde seg spesielt bemerket som lied-, konsert- og oratoriesanger. Leif Ove Andsnes omtalte ham som en av Europas ledende Lied-sangere. Han holdt konserter over hele verden, blant annet ved Risør Kammermusikkfest, Bregenzer Festspiele og Carinthischer Sommer. Han samarbeidet ofte med pianister som Imogen Cooper, Till Fellner, Russell Ryan, Roger Vignoles og Gerard Wyss. 
Holzmair samarbeidet med ledende orkestra, som Gewandhausorchester Leipzig, Israel Philharmonic Orchestra, Berlinfilharmonien, Cleveland Orchestra og Wiener Symphoniker og deres berømte dirigenter. 
Han var også aktiv på opera-scenene, og hadde roller som Enrico i L'isola disabitata, greven i Capriccio, taleren i tempelet i Tryllefløyten og tittelrollen i Daniel Schnyders Casanova.
Holzmair er professor i Lied og Oratorium ved Mozarteum og gir mesterklasser i Europa og Nord-Amerika. Blant elevene kan nevnes Christiane Karg, Anja Schlosser, Cordula Schuster, Andrè Schuen og Matthias Winckhler.
Scythroleus

Utseende

En middelsstor, nokså kraftig, halvblankt svart trebukk, dekkvingene kan være brungule eller svarte. Antennene er noe kraftige, litt lengre enn kroppen, hvert ledd med rødlig rot og svart spiss. Pronotum er rundet, kan ha trekantede, brunrøde flekker på sidene. Dekkvingene er nesten jevnbrede, fint og tett punkterte. Beina er middels lange og tynne.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt i Mexico.
Missinaibi (elv)

Missinaibi er en  elv som renner nordøstover i det nordøstre Ontario, og munner ut i James Bay helt sør Hudson Bay, Canada. Den renner fra en stor, naturlig innsjø – Missinaibisjøen (Missinaibi Lake), 60 km nord for byen Chapleau, og videre til den flyter sammen med elvene Mattagami og Abitibi, og danner Moose River 104 km ovenfor havet.
Elvas lengde er 426 km, mens nedslagsfeltet er på 23 500 km². Dersom man inklyuderer lengden av Missinaibisjøen, er hele vassdraget 651 km langt, og er dermed den lengste av de tre hovedtilførslene til Moose River.
Elva er ikke regulert, og utgjør hovedområdet for store villmarks- og rekreasjonsressurser. Missinaibi nasjonalpark på 990 km² ble opprettet i 1970, og vassdraget er ellers kjent for helleristninger ved Missinaibi-sjøen. Hele området er mye brukt til storviltjakt på karibu og andre villdyr. Elva ble tidlig utforsket av Hudson Bay Company og åpnet for pelshandel.
Hürth

Geografi

Hürth ligger omtrent 9 km sørvest for Köln på nordøstsiden av naturreservatet Kottenforst-Ville.
Byen består av tretten tidligere selvstendige landsbyer, og er inndelt i flere sentrum over et relativt stort område mellom innsjøer og små skogområder.

Historie

1. april 1930 ble landsbyene Hürth (med Alstädten og Knapsack), Berrenrath, Fischenich, Gleuel (med Sielsdorf og Burbach), Hermülheim og Kendenich (med Kalscheuren) slått sammen til kommunen Hürth. Etter at Köln i noen år hadde prøvd å innlemme Efferen til byen, ble Efferen, i tillegg til Stotzheim, i stedet en del av Hürth i 1933. Dette gjorde Hürth til den største landlige kommunen i Tyskland frem til 1978, da Hürth ble en forstad til Köln.
Kowtow

Kowtow, fra det kinesiske kòu tóu (叩頭: kantonesisk: kau tàuh, standard mandarin: kē tóu), betegner den dype respektgestus som uttrykkes ved å knele og bøye seg så dypt at man lar hodet støte gulvet/bakken.

Beskrivelse

I kinesisk dagligtale benyttes ofte i stedet ordene kè tóu (磕頭), men da er meningen en litt annen: kòu betød opprinnelig «å banke med ærefrykt», mens kè har betydningen «å berøre (en overflate)».
Gesten er kinesisk, men forplantet seg i noen grad til noen østasiatiske naboland.
Ifølge keiserlig protokoll skulle kowtow utføres én gang foran keiseren (ikke ni ganger, som det av og til er blitt hevdet). Ifølge kinesisk etikette var keiseren den eneste levende person man normalt skulle «kowtowe» for. Men skikken ble langt mer utbredt, som i forbindelse med at man tryglet noen om tilgivelse eller fremførte sin dypeste beklagelse overfor noen. Det kunne også skje under tradisjonelle begravelser. På skoler for kinesiske kampsporter inngikk gjerne «kowtow» ved de seremonielle opptak av disipler. Det var vanlig også å utføre gesten overfor regionale og lokale embedsbærere.
Tiggere utfører kowtow nesten kontinuerlig (skjønt sjelden i Folkerepublikken Kina).
Kowtow ble ofte utført i grupper på tre foran buddhistiske statuer og bilder, eller foran gravmæler. I visse seremonier kunne en person utføre tre sett på tre kowtower som et dypt uttrykk for respekt. Derav kommer uttrykket tre knelinger og ni hodebankinger (三跪九叩).
Mange tidlige vestlige besøkende trodde at at gesten var et tegn på tilbedelse, men kowtow har ikke nødvendigvis noen religiøse overtoner i tradisjonell kinesisk kultur.
Etter Xinhairevolusjonen (1911/1912) og utropelsen av Republikken Kina ble kòu tóu offisielt avskaffet. Hoffetiketten overfor den unge «ikke-regjerende» keiser Puyi tilsa imidlertid fortsatt at man burde hilse ham med et slikt kroppsbukk.
Skikken levde til en viss grad videre ved at endel folk av gammel vane og av en følelse av anstand fortsatte med det i visse situasjoner. Under Folkerepublikken Kinas kommunisme ble kòu tóu strengt forbudt, og under de strengeste tider risikerte man ikke bare livstruende pryl men også domfellelse med strenge straffer hvis man ble tatt når man utførte æresbevisningen. Det var særlig vanskelig for folk på landsbygda der skikken var svært rotfestet.
Avskjæringsfly

Et avskjæringsfly, engelsk interceptor, er en type jagerfly utviklet spesielt for å hindre at fiendtlige fly kan gjennomføre vellykkede oppdrag, spesielt bombefly og rekognoseringsfly. Det er to generelle klasser av avskjæringsfly: De relativt lette fly som er bygget for høy ytelse, og de tyngre luftfartøy som er konstruert for å fly om natten eller i dårlig vær og operere over lengre avstander.
På dagtid fyller konvensjonelle jagerfly normalt rollen, så vel som mange andre oppdrag. Avskjæringsfly om dagen er blitt brukt i en forsvarsrolle siden første verdenskrig,  men er kanskje best kjent fra flere store operasjoner under andre verdenskrig, blant annet slaget om Storbritannia hvor Supermarine Spitfire og Hawker Hurricane fikk et godt omdømme. Noen fly kan bli vurdert som «dedikerte» dagtid-avskjæringsfly. Unntakene er Messerschmitt Me 163B, det eneste rakettdrevne bemannede militære fly i kamp — og en mindre konstruksjon som MiG-15 som hadde tung bevæpning, spesielt beregnet for oppdrag mot bombefly.
Nattjagerfly og bombefly er, per definisjon avskjæringsfly av den tunge typen, selv om de i utgangspunktet sjelden ble referert til som sådan. I begynnelsen av den kalde krigen var en kombinasjon av jetdrevet bombefly og kjernefysiske våpen etterspurt. Det er i denne perioden at begrepet kanskje ble mest anerkjent og brukt. Eksempler på klassiske avskjæringsfy fra denne epoken er Convair F-106 Delta Dart, Sukhoj Su-15 og English Electric Lightning.
Gjennom 1960- og 1970-tallet førte de raske forbedringene i konstruksjon til at de fleste overlegne jagerfly og multirolle-jagerfly, for eksempel F-14 Tomcat og F-15 Eagle, etter sin ytelse fikk avskjæringsrolle, og den strategiske trussel ble flyttet fra bombefly til interkontinentale ballistiske missiler (ICBM). Dedikerte avskjæringsfly etter 1960-tallet var Tornado F3, MiG-25 «Foxbat», MiG-31 «Foxhound», og Shenyang J-8 «Finback».
David Pohle

Liv og virke

Pohle stammet fra en bymusikant-familie. Sammen med broren Samuel Pohle gikk han inn som musiker i kapellet til hertug Christian von Sachsen-Merseburg og fra 1653 var han virksom ved det gottorpske hoff i Slesvig. I et dåpsregister fra 1660 tituleres han som Fürstlich Magdeburgischer Concertmeister. Senest fra 1661 var han Fürstlicher Capellmeister ved hoffet til hertug August av Halle-Weißenfels. Fra 1674 til 1677 arbeidet han også ved sekundogenitur-hoffene i Weißenfels og Zeitz og fra 1678 til 1682 var han kapellmester i  Zeitz. Fra 1682 og til sin død var han kapellmester i  Merseburg.
De tidligste bevarte komposisjonene fra Pohles hånd er strofiske sanger til Paul Flemings oder som Pohle i 1650 dediserte landgreven av Hessen-Kassel. Påvirkning fra  Heinrich Schütz kan spores i de kirkelige vokalverkene. I 1663 og 1664 skrev han kantater for hele kirkeåret, disse er strukturert som en veksling mellom bibelvers og strofiske arier til tekster av David Elias Heidenreich. Bare en av kantatene er bevart: Siehe, es hat überwunden der Löwe. Pohles vokalverk utgjør et viktig bindeledd mellom Schütz og Johann Sebastian Bach ved at de viser utviklingen av den protestantiske kirkekantaten.
I instrumentalverkene eksperimenterte Pohle framfor alt formalt. Han viser en forkjærlighet for midlere og lavere stemmeleier og hadde tross begrenset verkomfang en egen, distinkt stil.

Verk

Ingen av Pohles verk ble publisert i hans egen levetid og mye er tapt. Noe av det som er bevart i håndskrifter er publisert i nyere tid.
Vest-Agder Skikrets

Vest-Agder Skikrets (stiftet 8. januar 1921) er en tidligere krets i Norges Skiforbund.
Aust-Agder Skikrets, Vest-Agder Skikrets og Rogaland Skikrets ble slått sammen til Agder og Rogaland Skikrets i 2007.
Astropartikkelfysikk

Astropartikkelfysikk er et forskningsfelt som tar for seg sammenhengen mellom de minste og største hendelsene i universet og knytter sammen kosmologien, partikkelfysikken og astrofysikken.
Tobias Malm

Malmö FF

Malm spilte sin første kamp i Allsvenskan mot IF Elfsborg 24. april 2011. Han scoret også 2-1-målet i en oppvisningskamp mot AC Milan i august 2011, hvor han spilte på venstre midtbane.

Trelleborgs FF

Malm ble lånt ut til Trelleborgs FF, som akkurat hadde rykket ned til Superettan, for spill i 2012-sesongen. Malm spilte 23 kamper av 30 mulige, og scoret ett mål for Trelleborg. Sesongen endte med at Trelleborg igjen rykket ned.

Landskrona BoIS

Den 19. desember 2012 ble det gjort kjent at Malm ville bli lånt ut til Superettan-klubben Landskrona BoIS for spill i 2013-sesongen. Malm spilte 14 seriekamper i løpet av låneperioden.

Östersunds FK

Tobias Malm er lånt ut til Östersunds FK, som spiller i Superettan. Låneperioden løper ut 2014-sesongen.
Where is the Chet

Where is the Chet er et musikkalbum med Torbjørn Sunde, utgitt i 2001. Dette er hans hittil siste soloproduksjon.
Archer Peak

Archer Peak er en høyde på 110 moh som ligger helt sørvest på Possession Island i Antarktis. Den ble navngitt av Southern Cross-ekspedisjonen 1898–1900, formodentlig etter A. Archer, en mann fra Australia som ble nevnt i forordet til Carsten Borchgrevinks bok First on the Antarctic Continent, eller etter Colin Archer som tegnet fartøyet til Borchgrevink, DS «Southern Cross».
Liparochrus

Utseende

Små til middelsstore, ovale, blanke, brunlige til svarte biller. Dekkvingene har tydelige punktstriper. Det er en markert innskjæring mellom pronotum og dekkvingene, som ikke danner noe kontinuerlig omriss. Oversiden er hårløs og tett og fint punktert.

Utbredelse

Slekten er utbredt i Melanesia (Ny-Guinea, Ny-Caledonia og noen omkringliggende øyer) og Australia.
Sveits' kvinnelandslag i strandhåndball

Sveits' kvinnelandslag i strandhåndball representerer Sveits i internasjonale konkurranser i strandhåndball. Sporten er underlagt Det sveitsiske håndballforbundet (Schweizerischer Handball-Verband). Pr 2013 er Ursula Käppeli og Martina Gisler landslagstrenere.

VM i beachhåndball

Sveits har ikke deltatt i noe VM i beachhåndball.

EM i beachhåndball

Sveits deltok i sitt første EM ved EM i beachhåndball 2004 i Alanya i Tyrkia. Her kom de på 14. og sisteplass. To år senere kom de på 13.-plass av de 14 lagene som deltok ved EM i beachhåndball 2006 i Tyskland, og ved EM i beachhåndball 2007 i Italia endte de på 17.-plass av de 18 lagene som deltok.  
De kom på 8.-plass av 11 lag ved EM i beachhåndball 2009 i Larvik, der de til slutt tapte plasseringskampen om 7.-plassen mot Danmark. Ved EM i beachhåndball 2011 kom det sveitsiske laget på 12.-plass. 
I juli 2013 deltok de ved EM i beachhåndball 2013 i Randers i Danmark, der de kom på 10.-plass.
Til meg

Til meg er et musikkalbum med Unni Wilhelmsen, utgitt den 30. oktober 2006. Albumet lå 1 uke på VG-lista og endte med 15.-plass som beste plassering.
Islandsk mesterskap i friidrett 2018

Islandsk mesterskap i friidrett 2018 ble arrangert 14. og 15. juli 2018, i Sauðárkrókur på Island.
Familie (biologi)

Familie er en kategori brukt i den biologiske systematikken; en familie kan omfatte én eller flere beslektede slekter, og én eller flere beslektede familier sammenfattes som orden. En gruppe av nært beslektede familier omtales som en overfamilie, og er en mellomgruppe, mellom orden og familie. Likedann ordnes slekter innen familien, som er nært beslektet som underfamilier.

Noen kjente familier

Familier er tradisjonelt svært viktig i botanikken, der mange av de de kjente gruppene har navnet -familie også på norsk, slik som rosefamilien og kurvblomstfamilien. Også i dyreriket utgjør familiene ofte velkjente og lett identifiserbare grupper, slik som hundedyr, kattedyr (to familier av rovdyr), kvegdyr, hjortedyr (to familier av klovdyr) og marihøner og løpebiller (to familier av biller).
Som hos andre kategorier (med unntak av arten) er det ingen allmenne regler for hva som utgjør en familie, selv om de mest kjente familiene (som den over) har vært fastsatt og ankerkjent i flere hundre år. Høyere systematiske kategorier som slekt og familie vil imidlertid ofte representere tydelige episoder med radiasjon. Systematikere etter Charles Darwin har forsøker å skape systematikk som reflekterer det underliggende stamtreet, likevel vil spørsmålet om en art eller gruppe tilhører den ene eller andre familien eller om en beskrevet familie skal anerkjennes i det hele tatt – være et resultat av tradisjon og praksis. Innenfor fylogenetisk nomenklatur brukes derfor ofte begreper som «gruppe» og «clade» i stedet for formalenheter som familie.